techiaith/cofnodycynulliad_en-cy huggingface dataset:
English: I'd be grateful if you could clarify your determination when it comes to the co-operation agreement. I think they were very reasonable points that the leader of Plaid Cymru was raising there, and the First Minister's perfectly entitled to respond to them, but you have determined in a letter that you sent when the co-operation agreement was brought into effect that questions to the First Minister by the leader of Plaid Cymru should steer off the co-operation agreement. As I understand it, the press release that followed the announcement last night specifically referred to the co-operation agreement, and the line of response that the First Minister indicated was reflective of the co-operation agreement. Surely that is a breach of your determination as to how questions should be undertaken at First Minister's questions.
Welsh: Byddwn i'n ddiolchgar pe gallech chi egluro eich penderfyniad o ran y cytundeb cydweithredu. Rwy'n credu eu bod nhw'n bwyntiau rhesymol iawn yr oedd arweinydd Plaid Cymru yn eu codi yn y fan yna, ac mae gan y Prif Weinidog berffaith hawl i ymateb iddyn nhw, ond rydych chi wedi penderfynu mewn llythyr a anfonwyd gennych chi pan ddaeth y cytundeb cydweithredu i rym y dylai cwestiynau i'r Prif Weinidog gan arweinydd Plaid Cymru osgoi'r cytundeb cydweithredu. Yn ôl yr hyn a ddeallaf, roedd y datganiad i'r wasg a ddilynodd y cyhoeddiad neithiwr yn cyfeirio yn benodol at y cytundeb cydweithredu, ac roedd y llinell ymateb a nododd y Prif Weinidog yn adlewyrchu'r cytundeb cydweithredu. Siawns nad yw hynny yn mynd yn groes i'ch penderfyniad ynghylch sut y dylid ymgymryd â chwestiynau yn ystod cwestiynau'r Prif Weinidog.
English: Thank you for raising the point of order, and thank you for suggesting it during the question to alert me to the questions that were being asked by the leader of Plaid Cymru. I consider on reflection that you're correct, and that it did probably go beyond the guidance that I've issued in that case. I'll take it as an exception to the rule today. I won't expect it to be repeated again, but the leader of Plaid Cymru has the right to ask questions of scrutiny of the First Minister that don't lead to it seeming as if it is a platform for policies of that co-operation agreement. I'll live and learn from what's taken place today and we'll reflect on that for the future. I suspect that we will be returning to this matter on a number of occasions over the next few weeks, months, if not years - hopefully not years, possibly, at that point.
Welsh: Diolch am godi'r pwynt o drefn, a diolch am ei awgrymu yn ystod y cwestiwn i dynnu fy sylw at y cwestiynau a oedd yn cael eu gofyn gan arweinydd Plaid Cymru. Rwy'n credu o fyfyrio eich bod chi'n gywir, a'i bod yn debyg ei fod wedi mynd y tu hwnt i'r canllawiau yr wyf i wedi eu cyhoeddi yn yr achos hwnnw. Fe'i cymeraf fel eithriad i'r rheol heddiw. Ni fyddaf yn disgwyl iddo gael ei ailadrodd eto, ond mae gan arweinydd Plaid Cymru yr hawl i ofyn cwestiynau craffu ar y Prif Weinidog nad yw'n arwain ato'n ymddangos fel pe bai'n llwyfan ar gyfer polisïau'r cytundeb cydweithredu hwnnw. Byddaf yn dysgu o'r hyn sydd wedi digwydd heddiw a byddwn yn myfyrio ar hynny ar gyfer y dyfodol. Rwy'n amau y byddwn ni'n dychwelyd at y mater hwn droeon dros yr wythnosau nesaf, y misoedd nesaf, os nad y blynyddoedd nesaf - nid blynyddoedd, gobeithio, ar y pwynt hwnnw.
English: Llywydd, while resources were necessarily redirected during the pandemic, the actions taken to address street homelessness brought in large numbers of new patients to receive effective treatment. Key initiatives are now restarting in blood-borne virus services.
Welsh: Llywydd, er bod adnoddau wedi gorfod cael eu cyfeirio i fannau eraill yn ystod y pandemig, roedd y camau a gymerwyd i daclo digartrefedd ar y stryd yn golygu bod nifer fawr o gleifion newydd yn gallu cael triniaeth effeithiol. Mae cynlluniau allweddol yn ailddechrau erbyn hyn mewn gwasanaethau feirysau a gludir yn y gwaed.
English: Thank you for that response. At least 8,000 people in Wales have a chronic hepatitis C infection, but we could eradicate hepatitis C entirely. That's the good news. But, although eradication is possible, and Wales in the past has taken major steps towards eradication by 2030, the reality is that we have now fallen back and we're not on the right tracks to hit that target and there are now targets that are far more ambitious in Scotland and in England. Now, the stance that the Welsh Government has taken on this unfortunately is that it is up to the health boards to develop their own programmes, but this is a national challenge and there are national interests at stake here. Will the First Minister therefore commit to establishing a national fund and a national strategy so that we can face up to this challenge with the full power of Government so that we can achieve this crucial public health goal?
Welsh: Diolch am yr ymateb yna. Mae gan o leiaf 8,000 o bobl yng Nghymru heintiad cronig hepatitis C, ond mi allwn ni gael gwared ar hepatitis C yn llwyr. Dyna'r newyddion da mewn difrif. Ond er bod gwaredu yn bosib a bod Cymru yn y gorffennol wedi cymryd camau breision tuag at ddileu erbyn 2030, y gwir amdani yw ein bod ni rŵan wedi llithro yn ôl a dydyn ni ddim ar y trywydd iawn i daro'r targed, ac mae yna dargedau erbyn hyn sy'n llawer mwy uchelgeisiol yn yr Alban a hefyd yn Lloegr. Rŵan, yr agwedd mae Llywodraeth Cymru wedi ei gymryd ar hyn, yn anffodus, yw ei bod hi i fyny i'r byrddau iechyd i ddatblygu eu rhaglenni eu hunain, ond mae hon yn her genedlaethol ac mae yna fuddiannau cenedlaethol i'w hennill yn fan hyn. A wnaiff y Prif Weinidog, felly, ymrwymo i sefydlu cronfa genedlaethol a strategaeth genedlaethol fel ein bod ni'n gallu gweithio yn unedig, efo cefnogaeth lawn ac uniongyrchol y Llywodraeth fel ein bod ni'n gallu cyflawni'r nod iechyd cyhoeddus hollbwysig yma?
English: Well, Llywydd, I can see the benefits of having a national strategy, but there is a national strategy and people working on the national level already. I don't want to see a national fund. If we start having a national fund for hepatitis C, then I can see where that would lead: every group with issues that are important to them - and we know why they're important to them - would want the same thing. A national strategy, yes, of course, but services are provided via the health boards. That's the system that we have here in Wales. We continue to say that we want to reach a point in 2030 where nobody suffers from hepatitis C here in Wales. That is ambitious, and more ambitious, because we have had experience over the past two years that has taken people out of the service. But we are still working with people in this field to try to reach a point in 2030 where we're in the situation that we had outlined in the original strategy.
Welsh: Wel, Llywydd, gallaf i weld y manteision o gael strategaeth genedlaethol, ond mae strategaeth genedlaethol a grŵp o bobl sy'n gweithio ar lefel genedlaethol gyda ni yn barod. Dwi ddim eisiau gweld cronfa genedlaethol. Os ydyn ni'n dechrau cael cronfa genedlaethol am hepatitis C, gallaf i weld lle bydd hynny'n mynd: bydd pob grŵp gyda phethau sy'n bwysig iddyn nhw - ac rydyn ni'n gwybod pam maen nhw'n bwysig iddyn nhw - yn dod ymlaen ac eisiau'r un peth. Strategaeth genedlaethol, wrth gwrs, ond mae gwasanaethau yn cael eu darparu trwy'r byrddau iechyd. Dyna'r system sydd gyda ni yma yng Nghymru. Rŷn ni'n dal i ddweud ein bod ni eisiau dod at 2030 gyda neb yn dioddef o hepatitis C yma yng Nghymru. Mae hynny'n uchelgeisiol, yn fwy uchelgeisiol, achos rydyn ni wedi cael profiad dros y ddwy flynedd diwethaf sydd wedi tynnu pobl mas o'r gwasanaeth. Ond rydyn ni'n dal i weithio gyda phobl yn y maes i drio dod at 2030 yn y sefyllfa roeddem ni wedi ei rhoi mas yn y strategaeth wreiddiol.
English: First Minister, I heard your previous answer. The previous Health, Social Care and Sport Committee made a specific recommendation around a national campaign and, in response to that, the then Minister accepted that recommendation in principle. But one of the obstacles was that they didn't see the evidence for a national campaign, and the Minister then said they'd need to see that evidence before a national campaign could be brought forward. What kind of evidence would you expect to see to accept that recommendation and agree that a national campaign is the appropriate response?
Welsh: Prif Weinidog, clywais eich ateb blaenorol. Gwnaeth y Pwyllgor Iechyd, Gofal Cymdeithasol a Chwaraeon blaenorol argymhelliad penodol ynghylch ymgyrch genedlaethol ac, mewn ymateb i hynny, derbyniodd y Gweinidog ar y pryd yr argymhelliad hwnnw mewn egwyddor. Ond un o'r rhwystrau oedd nad oedden nhw'n gweld y dystiolaeth ar gyfer ymgyrch genedlaethol, ac yna dywedodd y Gweinidog y byddai angen iddyn nhw weld y dystiolaeth honno cyn y gellid cyflwyno ymgyrch genedlaethol. Pa fath o dystiolaeth fyddech chi'n disgwyl ei gweld i dderbyn yr argymhelliad hwnnw a chytuno mai ymgyrch genedlaethol yw'r ymateb priodol?
English: Llywydd, I'm familiar with the report of the committee, which was of course published in 2019, and its recommendations - I know the Member understands this - have been interrupted by the pandemic. Actually, we have had some very important national evidence as a result of the pandemic, because we've had over 1,000 people who were street homeless back in 2019, when that report was written, who've been brought into accommodation because of the actions taken during the pandemic. And more than 1,000 service users are now benefiting from the new and nationally implemented treatment of Buvidal. At the most recent meeting of the Policing Partnership Board for Wales, we were joined by the Minister of State at the Home Office, Kit Malthouse, who said that Wales was the leading part of the United Kingdom in making sure that Buvidal was prescribed to people in those circumstances, and which will make a genuine difference in the issue of hepatitis C that we're discussing this afternoon. So, we've had, inadvertently and not in the way that the committee anticipated, that national experiment, which shows that it is possible to make inroads into some quite challenging populations, where efforts are co-ordinated and implemented with the sort of determination that we saw by our homelessness services when faced with the impact of a pandemic.
Welsh: Llywydd, rwy'n gyfarwydd ag adroddiad y pwyllgor, a gyhoeddwyd yn 2019 wrth gwrs, ac mae'r pandemig wedi torri ar draws ei argymhellion - gwn fod yr Aelod yn deall hyn. Mewn gwirionedd, rydym ni wedi cael rhywfaint o dystiolaeth genedlaethol bwysig iawn o ganlyniad i'r pandemig, oherwydd rydym ni wedi cael dros 1,000 o bobl a oedd yn ddigartref ar y stryd yn ôl yn 2019, pan ysgrifennwyd yr adroddiad hwnnw, y daethpwyd â nhw i mewn i lety oherwydd y camau a gymerwyd yn ystod y pandemig. Ac mae mwy na 1,000 o ddefnyddwyr gwasanaeth bellach yn elwa o'r driniaeth newydd a weithredir yn genedlaethol, sef Buvidal. Yng nghyfarfod diweddaraf Bwrdd Partneriaeth Plismona Cymru, ymunodd Gweinidog Gwladol y Swyddfa Gartref, Kit Malthouse, â ni a dywedodd mai Cymru oedd y rhan fwyaf blaenllaw o'r Deyrnas Unedig o ran gwneud yn siŵr bod Buvidal yn cael ei ragnodi i bobl o dan yr amgylchiadau hynny, ac a fydd yn gwneud gwahaniaeth gwirioneddol o ran hepatitis C yr ydym ni'n ei drafod y prynhawn yma. Felly, rydym ni wedi cael, yn anfwriadol ac nid yn y ffordd yr oedd y pwyllgor yn rhagweld, yr arbrawf cenedlaethol hwnnw, sy'n dangos ei bod hi'n bosibl gwneud cynnydd mewn rhai poblogaethau eithaf heriol, lle mae ymdrechion yn cael eu cydgysylltu a'u gweithredu gyda'r math o benderfyniad a welsom gan ein gwasanaethau digartrefedd o wynebu effaith pandemig.
English: First Minister, at the Hepatitis C Trust event here at the Senedd last week, I got to talk with Kieren, who is from Porthcawl in my constituency, about the peer support work that he and others are doing across our communities. People like Kieren are making the difference to those vulnerable to diseases like hepatitis C, and he shared his experience of working on the ground. And it really did sadden me to learn that, whilst there is progress for testing and treatment for diseases such as HIV, there is still much stigma around diseases like hepatitis C that is preventing people then from getting tested. The reasons why people may become vulnerable to hepatitis C can often be very complex, but Kieren assured me that, through the peer support, whether it is in hostels or prisons, it is making a difference and mitigating the spread. That really can be eradicated in our lifetime. First Minister, how is the Welsh Government working with organisations such as the Hepatitis C Trust to destigmatise it and ensure that communities who are most vulnerable are provided with the resources to be tested, treated and supported?
Welsh: Prif Weinidog, yn nigwyddiad yr Ymddiriedolaeth Hepatitis C yma yn y Senedd yr wythnos diwethaf, cefais gyfle i siarad â Kieren, sy'n dod o Borthcawl yn fy etholaeth i, am y gwaith cefnogaeth gan gymheiriaid y mae ef ac eraill yn ei wneud ar draws ein cymunedau. Mae pobl fel Kieren yn gwneud gwahaniaeth i'r rhai sy'n agored i glefydau fel hepatitis C, a rhannodd ei brofiad o weithio ar lawr gwlad. Ac roedd yn drist iawn i mi ddarganfod, er bod cynnydd o ran profi a thrin clefydau fel HIV, bod llawer o stigma o hyd ynghylch clefydau fel hepatitis C sy'n atal pobl rhag cael eu profi. Gall y rhesymau pam y gall pobl fod yn agored i hepatitis C fod yn gymhleth iawn yn aml, ond cefais fy sicrhau gan Kieren, drwy'r gefnogaeth gan gymheiriaid, boed hynny mewn hosteli neu garchardai, ei fod yn gwneud gwahaniaeth ac yn lliniaru'r lledaeniad. Mae'n wirioneddol bosibl ei ddileu yn ystod ein hoes. Prif Weinidog, sut mae Llywodraeth Cymru yn gweithio gyda sefydliadau fel yr Ymddiriedolaeth Hepatitis C i'w ddadstigmateiddio a sicrhau bod cymunedau sydd fwyaf agored i niwed yn cael yr adnoddau i gael eu profi, eu trin a'u cynorthwyo?
English: Llywydd, I'm very pleased that the Hepatitis C Trust has extended its programme to Wales and has appointed two workers to work in that peer-led way. Stigma is very much part of the barrier to people coming forward for treatment for hepatitis C, and person-to-person contact from someone who's been through the process and can demonstrate its success is a way in which we can erode that. Here in Cardiff and Vale, the 'Follow Me' scheme, which is another peer-to-peer scheme, is now operating, particularly in homelessness services, and, as it is established, the plan is that it will then train other peer volunteers in other parts of Wales, again as part of that campaign to erode the stigma that is too often associated with the disease and prevents people coming forward for help. And we do know, Llywydd, that it is possible, as Sarah Murphy said, to make genuine progress in this area. Swansea prison became the first remand prison in the United Kingdom to achieve hep C elimination back in 2019. The same techniques that were used there are now being implemented in north Wales in HMP Berwyn, and funding has been secured to spread that service into Cardiff prison as well. So, we know things that work, and the example that Sarah Murphy provided us with of a person she was talking with is just one of those examples of how we can make progress in this challenging field, but one where we know success can be achieved.
Welsh: Llywydd, rwy'n falch iawn bod yr Ymddiriedolaeth Hepatitis C wedi ymestyn ei rhaglen i Gymru ac wedi penodi dau weithiwr i weithio yn y ffordd honno dan arweiniad cymheiriaid. Mae stigma yn sicr yn rhan o'r rhwystr i bobl ddod ymlaen i gael triniaeth ar gyfer hepatitis C, ac mae cyswllt person-i-berson gan rywun sydd wedi bod drwy'r broses ac sy'n gallu dangos ei llwyddiant yn ffordd y gallwn ni erydu hynny. Yma yng Nghaerdydd a'r Fro, mae'r cynllun 'Follow Me', sy'n gynllun arall rhwng cymheiriaid, bellach yn gweithredu, yn enwedig mewn gwasanaethau digartrefedd, ac, wrth iddo gael ei sefydlu, y bwriad yw y bydd wedyn yn hyfforddi gwirfoddolwyr cymheiriaid eraill mewn rhannau eraill o Gymru, eto yn rhan o'r ymgyrch honno i erydu'r stigma sy'n rhy aml yn gysylltiedig â'r clefyd ac yn atal pobl rhag dod ymlaen i gael cymorth. Ac rydym ni'n gwybod, Llywydd, ei bod hi'n bosibl, fel y dywedodd Sarah Murphy, i wneud cynnydd gwirioneddol yn y maes hwn. Carchar Abertawe oedd y carchar remánd cyntaf yn y Deyrnas Unedig i gael gwared ar hep C yn ôl yn 2019. Mae'r un technegau a ddefnyddiwyd yno bellach yn cael eu rhoi ar waith yn y gogledd yng Ngharchar y Berwyn, a sicrhawyd cyllid i ledaenu'r gwasanaeth hwnnw i garchar Caerdydd hefyd. Felly, rydym ni'n gwybod am bethau sy'n gweithio, ac mae'r enghraifft a roddodd Sarah Murphy i ni o berson yr oedd hi'n siarad ag ef yn un yn unig o'r enghreifftiau hynny o sut y gallwn ni wneud cynnydd yn y maes heriol hwn, ond un lle'r ydym ni'n gwybod y gellir llwyddo.
English: Llywydd, in 2012, Wales became the first nation in the world to create a dedicated path around an entire coastline. A year-long programme of events and activities will now celebrate that achievement. I thank the Member for leading the independent review of the Wales coast path, and look forward to publication of his report tomorrow.
Welsh: Llywydd, yn 2012, Cymru oedd y wlad gyntaf yn y byd i greu llwybr pwrpasol ar hyd arfordir cyfan. Bydd rhaglen o ddigwyddiadau a gweithgareddau blwyddyn o hyd bellach yn dathlu'r cyflawniad hwnnw. Diolch i'r Aelod am arwain yr adolygiad annibynnol o lwybr arfordir Cymru, ac edrychaf ymlaen at gyhoeddiad ei adroddiad yfory.
English: I thank the First Minister very much. Can I take this opportunity to thank the members of that review group, who've done sterling work over the last couple of months, looking at not only the successes and the remarkable undoubted achievements over the last 10 years - words such as 'iconic', 'inspirational', 'emblematic' have been used to describe this landmark achievement from 10 years ago - but looking at the future and how we can use the Wales coast path to help us tackle the climate and the nature emergencies, to promote health and well-being, the physical and mental well-being of the population of Wales, and to look outwardly as a country, both in how we use the great outdoors in Wales, the blue and green outdoors, but also portray ourselves to the world? So, I'm going to be cheeky, and at the risk, First Minister, of repeating an incident that I understand has gone viral from last week between the Swansea and Cardiff football teams and the politics of that, could I ask you, First Minister, what is your favourite part of the Wales coast path?
Welsh: Diolch yn fawr iawn i'r Prif Weinidog. A gaf i fanteisio ar y cyfle hwn i ddiolch i aelodau'r grŵp adolygu hwnnw, sydd wedi gwneud gwaith rhagorol dros y mis neu ddau diwethaf, yn edrych nid yn unig ar y llwyddiannau a'r cyflawniadau rhyfeddol pendant dros y 10 mlynedd diwethaf - defnyddiwyd geiriau fel 'eiconig', 'ysbrydoledig', 'emblematig' i ddisgrifio'r cyflawniad nodedig hwn o 10 mlynedd yn ôl - ond gan edrych ar y dyfodol a sut y gallwn ni ddefnyddio llwybr arfordir Cymru i'n helpu i fynd i'r afael â'r argyfyngau hinsawdd a natur, i hybu iechyd a llesiant, llesiant corfforol a meddyliol poblogaeth Cymru, ac i edrych tuag allan fel gwlad, o ran sut rydym ni'n defnyddio'r awyr agored yng Nghymru, yr awyr agored glas a gwyrdd, ond hefyd yn portreadu ein hunain i'r byd? Felly, rwy'n mynd i fod yn hy, a chan fentro'r perygl, Prif Weinidog, o ailadrodd digwyddiad sydd, yn ôl yr hyn a ddeallaf, wedi mynd yn feirol o'r wythnos diwethaf rhwng timau pêl-droed Abertawe a Chaerdydd a gwleidyddiaeth hynny, a gaf i ofyn i chi, Prif Weinidog, beth yw eich hoff ran o lwybr arfordir Cymru?
English: My favourite part. But, as someone who grew up with a farm that sees the Pembrokeshire coast path pass through its land, I fully appreciate the importance of developing a good relationship between the landowner and the walkers. And while the Wales coast path celebrates its tenth anniversary, the Pembrokeshire coast national park celebrates its seventieth anniversary, and it's in a position as the nation's only purely coastal national park and has led the way in developing a cohesive and successful relationship between users and those who own the land on the coast path. So, what actions are being taken by the Welsh Government to ensure that similar positive relationships are developed and maintained along the rest of the Wales coast path? Diolch.
Welsh: Fy hoff ran. Ond, fel rhywun a fagwyd gyda fferm sy'n gweld llwybr arfordir sir Benfro yn mynd drwy ei thir, rwy'n llwyr werthfawrogi pwysigrwydd datblygu perthynas dda rhwng y tirfeddiannwr a'r cerddwyr. Ac er bod llwybr arfordir Cymru yn dathlu ei ddegfed pen-blwydd, mae parc cenedlaethol arfordir sir Benfro yn dathlu ei ben-blwydd yn saith deg oed, ac mae mewn sefyllfa fel yr unig barc cenedlaethol cwbl arfordirol ac mae wedi arwain y ffordd o ran datblygu perthynas gydlynol a llwyddiannus rhwng defnyddwyr a'r rhai sy'n berchen ar y tir ar lwybr yr arfordir. Felly, pa gamau sy'n cael eu cymryd gan Lywodraeth Cymru i sicrhau bod cysylltiadau cadarnhaol tebyg yn cael eu datblygu a'u cynnal ar hyd gweddill llwybr arfordir Cymru? Diolch.
English: It's an important point that the Member makes, Llywydd, and, when the path was in development, there were some challenging small parts of the path where those relationships had to be built up, and sometimes agreements reached. The Welsh Government recognises, of course, that the upkeep of the path is something that has to be constantly attended to. The work of wardens and volunteers in the Pembrokeshire coastal path and in other places is pivotal to that, because, by keeping the path in good order and making sure that, where there are necessary things like fences and protections so that crops or wildlife don't inadvertently find themselves at risk from walkers who stray off the path, all of that, I think, is well understood. We rely on the people who are closest to the path itself to make that happen, and I think one of the strengths of the path over its 10-year history has been the way in which those relationships have developed, and where there are difficulties that have to be attended to, there are well-known ways in which those issues can be brought to attention and a resolution to them found.
Welsh: Mae'n bwynt pwysig y mae'r Aelod yn ei wneud, Llywydd, a phan roedd y llwybr yn cael ei ddatblygu, roedd rhai rhannau bach heriol o'r llwybr lle bu'n rhaid meithrin y cysylltiadau hynny, ac weithiau daethpwyd i gytundebau. Mae Llywodraeth Cymru yn cydnabod, wrth gwrs, bod cynnal a chadw'r llwybr yn rhywbeth y mae'n rhaid mynd i'r afael ag ef yn gyson. Mae gwaith wardeiniaid a gwirfoddolwyr ar lwybr arfordir sir Benfro ac mewn mannau eraill yn ganolog i hynny, oherwydd, drwy gadw'r llwybr mewn cyflwr da a gwneud yn siŵr, lle bo angen, bod pethau fel ffensys ac amddiffynfeydd fel nad yw cnydau neu fywyd gwyllt yn cael eu hunain mewn perygl yn anfwriadol gan gerddwyr sy'n crwydro oddi ar y llwybr, ceir dealltwriaeth dda o hynny i gyd, rwy'n credu. Rydym ni'n dibynnu ar y bobl sydd agosaf at y llwybr ei hun i wneud i hynny ddigwydd, ac rwy'n credu mai un o gryfderau'r llwybr dros ei hanes o 10 mlynedd yw'r ffordd y mae'r cysylltiadau hynny wedi datblygu, a lle ceir anawsterau y mae'n rhaid mynd i'r afael â nhw, mae ffyrdd adnabyddus o dynnu sylw at y materion hynny a chanfod ateb iddyn nhw.
English: Llywydd, the Cass review was commissioned by NHS England for NHS England. It is one source of evidence, amongst others, which can be drawn upon in developing services for trans children and young people in Wales.
Welsh: Llywydd, comisiynwyd adolygiad Cass gan GIG Lloegr ar gyfer GIG Lloegr. Mae'n un ffynhonnell o dystiolaeth, ymhlith eraill, y gellir ei defnyddio i ddatblygu gwasanaethau ar gyfer plant a phobl ifanc traws yng Nghymru.